Termentas

Termentas – ežeras Lietuvoje, Lazdijų rajone, 6 km į šiaurės rytus nuo Veisiejųhttp://ezerai.vilnius21.lt/termentas-v4887.html. Ežero ilgis iš šiaurės vakarų į pietryčius – 0,7 km, plotis – iki 0,26 km. Altitudė 116,1 m. Krantai aukšti, tik pietinis krantas žemas ir pelkėtas. Šiaurinėje pakrantėje stūkso miškelis, kitose pakrantėse plyti pievos, dirbami laukai. Pietryčiuose įteka Saknos upelis iš netoliese telkšančio Sakno ežero, pietuose išteka Termento upelis link Vernijo ežero (Baltosios Ančios upės baseinas). Prie ežero įsikūrę Paliūnų ir Sakniavos kaimai.

Vandenvardis Terméntas kildinamas iš žodžių termenti, termoti („terlioti“), terma („terlius“).

 Šaltiniai 

Kategorija:Lazdijų rajono ežerai